CELEX: 62011TN0568
Language: el
Date: 2011-10-26 00:00:00
Title: Υπόθεση T-568/11: Προσφυγή της 26ης Οκτωβρίου 2011 — Kokomarina κατά ΓΕΕΑ — Euro Shoe Unie (interdit de me gronder I D M G)

14.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 13/19
            
         Προσφυγή της 26ης Οκτωβρίου 2011 — Kokomarina κατά ΓΕΕΑ — Euro Shoe Unie (interdit de me gronder I D M G)
   (Υπόθεση T-568/11)
   2012/C 13/39
   Γλώσσα του δικογράφου της προσφυγής: η γαλλική
   
      Διάδικοι
   
   
      Προσφεύγουσα: Kokomarina (Concarneau, Γαλλία) (εκπρόσωπος: C. Charrière-Bournazel, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Euro Shoe Unie NV (Beringen, Βέλγιο)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να κηρύξει παραδεκτή την προσφυγή της εταιρείας Kokomarina·
            
         
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 21ης Ιουλίου 2011 στην υπόθεση R 1814/2010-1·
            
         
               —
            
            
               να απορρίψει την ανακοπή που άσκησε η εταιρεία EURO SHOE UNIE NV κατά της αιτήσεως της εταιρείας Kokomarina για την καταχώριση του κοινοτικού σήματος «I D M G — interdit de me gronder».
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: η προσφεύγουσα
   
      Σήμα προς καταχώριση: το εικονιστικό σήμα που περιέχει το λεκτικό στοιχείο «interdit de me gronder I D M G» για προϊόντα της κλάσεως 25
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: η Euro Shoe Unie NV
   
      Αντιταχθέν σήμα ή σημείο: το καταχωρισμένο στην Benelux λεκτικό σήμα «DMG» για προϊόντα των κλάσεων 18, 25 και 35
   
      Απόφαση του τμήματος ανακοπών: έκανε δεκτή την ανακοπή
   
      Απόφαση του τμήματος προσφυγών: απόρριψη της προσφυγής
   
      Προβαλλόμενοι λόγοι: μη χρήση του αντιταχθέντος σήματος και απουσία κινδύνου συγχύσεως.